
న్యూఢిల్లీ : భారతదేశం మహాత్మా గాంధీ జన్మించిన పవిత్ర స్థలమని ప్రధాన మంత్రి నరేంద్ర మోదీ నొక్కి వక్కాణించారు. హింసకు ఏ రూపంలోనూ తావు లేదన్నారు. మతం, రాజకీయాలు, ఇతర సమస్యల పేరుతో హింసకు పాల్పడేవారిని సహించేది లేదని స్పష్టం చేశారు. ఏ రూపంలోనైనా హింసకు పాల్పడేవారిపై కఠిన చర్యలు తీసుకుంటామని హెచ్చరించారు. హింసకు పాల్పడేవారిని క్షమించేది లేదన్నారు. 35వ ‘మనసులో మాట’ రేడియో కార్యక్రమంలో ఆదివారం ఆయన మాట్లాడారు.డేరా సచ్చా సౌదా గురువు రామ్ రహీంకు వ్యతిరేకంగా కోర్టు తీర్పు వచ్చిన నేపథ్యంలో హర్యానాలో జరిగిన హింసను మోదీ ప్రస్తావించారు. ఈ హింసా కాండను మోదీ ఖండించారు. ఈ పరిస్థితులపై తాను కలత చెందానని పేర్కొన్నారు. చట్టాన్ని చేతుల్లోకి తీసుకోవద్దని పిలుపునిచ్చారు. ప్రతి ఒక్కరూ చట్టానికి విధేయంగా ఉండాలన్నారు.

newdhilly : bharatadesam mahatma gaandhi janminchina pavitra sthalamani pradhaana mantri narendra modii nokki vakkaaninchaaru. himsaku e roopamloonuu taavu ledannaru. matham, rajakeeyaalu, itara samasyala paerutho himsaku palpadevarini sahinchedi ledani spashtam chesaru. e roopamloonainaa himsaku palpadevaripai kathina charyalu teesukuntaamani heccharinchaaru. himsaku palpadevarini kshaminchedi ledannaru. 35va ‘manasulo maata’ radio kaaryakramamlo aadivaaram aayana matladaru.dera sacha souda guruvu ram raheenku vyatirekamgaa kortu teerpu vachina nepathyamlo haryanalo jarigina himsanu modii prastaavinchaaru. ee himsa kaandanu modii khandinchaaru. ee paristhitulapai taanu kalata chendaanani perkonnaru. chattaanni chetulloki teesukovaddani pilupunicchaaru. prati okkaruu chattaniki vidheyamgaa undaalannaaru.